श्रीकृष्ण जन्मोत्सव पर गूंजे जयकारे
खंडेलवालछात्रावास में आयोजित श्रीमद भागवत कथा के दौरान बुधवार को श्रीकृष्ण जन्मोत्सव मनाया गया। नंद घर आनंद भयो... की धुन पर थिरकते श्रद्धालु भक्तों की अपार भीड़ के बीच साक्षात ब्रज नगरी का आभास कराता वातावरण श्रीमदभागवत कथा के नंदोत्सव में सम्मिलित हर कोई भगवान की भक्ति में लीन नजर आया। बाल वक्ता संत बांकेबिहारी ने कथा के छठे दिन भगवान के माखन चोरी, रासलीला, चीरहरण, कंसवध, गोवर्धन पूजा के प्रसंगों को सुनाया।
बालसंत ने कहा कि भगवान जहां जहां जाते है वहां सुख और आनंद ही आनंद होता है। इसलिए जब ब्रज में उनका जन्मोत्सव हुआ तब हर ब्रजवासी झूम उठा। उन्होंने कहा कि अपने मन एवं अपने घर को भी गोकुल वृंदावन जैसा पवित्र बनाये तो कृष्ण रूपी आनंद वहां भी जरूर बरसेगा। बालसंत ने बताया कि भगवान माखन के भूखे नही थे, नंदजी के घर भी 9 लाख गाय थी, लेकिन वे अपने अड़ौस पड़ौस में गोपियों के घर जाकर माखन चोरी किया करते थे। यह उन गोपियों के भाव प्रेम करूणा की प्रतिक्रिया होती थी। उन्होंने कहा कि भगवान कृष्ण कोई सामान्य मटकी नही फोड़ते थे वे गोपी रूपी जीव के अज्ञानरूपी मटकी को फोड़ते थे और भक्ति रूपी माखन को चुराते थे। बालसंत ने चीरहरण का प्रसंग बताते हुए कहा कि यह कोई वस्त्रों के हरण की कथा नहीं है और ही साधारण कथा है। इसीलिए सुखदेवजी परीक्षितजी ने सात दिनों तक इस कथा में चीरहरण को सुना। इसमें गोपी रूपी जीव के वासनारूपी वस्त्रों को ही चीरहरण कहा गया है। बालसंत ने बताया कि भगवान कृष्ण ने कंस को मारकर अधर्म का विनाश किया।
और धर्म की स्थापना की।
प्रभारी मंत्री ने भागवत कथा में लिया भाग
आयोजनसमिति के लोकेश खंडेलवाल के अनुसार जिले के प्रभारी मंत्री ओटाराम देवासी श्रीमदभागवत कथा के दूसरे सत्र में भाग लेते हुए कथा का श्रवण किया और बालसंत के मुखारविंद से कथा आयोजन एवं स्मरण शक्ति की सराहना की। प्रभारी मंत्री के साथ अतिरिक्त कलेक्टर प्रहलाद सहाय नागा, नगर परिषद सभापति ताराराम माली एवं भाजपा नगर अध्यक्ष सुरेश सगरवंशी का भी स्वागत किया गया। इस मौके पर कथा आयोजक परिवार के भरत भाई डीसा, कैलाश उर्फ लवली, महासंघ अध्यक्ष कैलाश नाटाणी, अचलमल खुटेटा, वसंत भाई, छगनलाल भटाणा, बाबुलाल रानी आदि द्वारा प्रभारीमंत्री का शॉल माला पहनाकर स्वागत किया गया।
कृष्ण जन्म पर गरबा रास में थिरकी युवतियां
भागवतकथा के दौरान बालसंत बांकेबिहारी ने भगवान कृष्ण के गरबा गीतों की सुमधुर आवाज में शानदार प्रस्तुति देते हुए गरबा गीत च्कृष्ण भगवान चाले द्वारका रे... तथा च्झुला झूले रे सांवरियां, बैठे यमुना के तीर...एवं भजन च्कान्हा काकरियां मत मार... सहित भजन एवं गरबा गीत के माध्यम से कथा को भावपूर्ण अंदाज में सुनाया।
सिरोही. कथाके दौरान भक्ति में लीन होकर झूमते श्रद्धालु। फोटो| भास्कर
hin_Deva hin_Deva hin_Deva awa_Deva hin_Deva hin_Deva hin_Deva hin_Deva mai_Deva